A Bizottság 1972/2003/EK rendelete
(2003. november 10.)
a mezőgazdasági termékek kereskedelme tekintetében a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia csatlakozása következtében elfogadandó átmeneti intézkedésekről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia csatlakozási szerződésére, és különösen annak 2. cikke (3) bekezdésére,
tekintettel a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia csatlakozási okmányára, és különösen annak 41. cikke első bekezdésére,
mivel:
(1) Annak elkerülése érdekében, hogy a 10 új állam Európai Unióhoz történő 2004. május 1-jei csatlakozása következtében a kereskedelem a mezőgazdasági piacok közös szervezését veszélyeztető módon eltérüljön, átmeneti intézkedéseket kell hozni.
(2) A legutóbb az 500/2003/EK rendelettel [1] módosított, a mezőgazdasági termékek után járó export-visszatérítési rendszer alkalmazása közös részletes szabályainak megállapításáról szóló, 1999. április 15-i 800/1999/EK bizottsági rendeletben [2] megállapított szabályokkal összhangban csak azon termékek jogosultak visszatérítésre, amelyek a kiviteli nyilatkozat elfogadását követő 60 napon belül elhagyják a Közösség vámterületét. A Közösség vámterületének a kiviteli nyilatkozat elfogadását követő 60 napon belüli elhagyásának kötelezettsége elsődleges követelményt is képez az engedélyhez kapcsolódó biztosíték felszabadításánál, a legutóbb a 325/2003/EK rendelettel [3] módosított, a mezőgazdasági termékekre vonatkozó behozatali és kiviteli engedélyek és előzetes rögzítési bizonyítványok rendszerének alkalmazására kialakított részletes közös szabályok megállapításáról szóló, 2000. június 9-i 1291/2000/EK bizottsági rendelet [4] értelmében. Mivel a belső határokat a csatlakozáskor megszüntetik, a Tizenötök Közösségéből exportált termékeknek legkésőbb 2004. április 30-ig minden esetben el kell hagyniuk a Közösség vámterületét, beleértve azokat az eseteket is, amikor a kiviteli nyilatkozatot kevesebb, mint 60 nappal a csatlakozás időpontja előtt fogadták el.
(3) A kereskedelemnek a piacszervezéseket veszélyeztető eltérülését gyakran a bővítésre tekintettel mesterségesen előidézett termékmozgások okozzák, olyan termékek tekintetében, amelyek nem képezik az érintett állam rendes készleteinek részét. A többletkészletek a nemzeti termelésből is származhatnak. Ennélfogva visszatartó erejű terheket kell az új tagállamokban lévő többletkészletekre kiszabni.
(4) El kell kerülni, hogy azon áruk, amelyekre 2004. május 1-jét megelőzően export-visszatérítést fizettek, egy második visszatérítésben részesüljenek, ha 2004. április 30. után egy harmadik országba exportálják azokat.
(5) Az e rendeletben előírt intézkedések szükségesek és helyénvalók, valamint egységesen kell őket alkalmazni.
(6) Az e rendeletben előírt rendelkezések összhangban vannak valamennyi érintett irányítóbizottság véleményével,
ELFOGADTA EZT A RENDELETET:
1. cikk
Fogalommeghatározások
E rendelet alkalmazásában:
a) "Tizenötök Közössége": a 2004. április 30-i összetételű Közösség;
b) "új tagállamok": a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia;
c) "kibővített Közösség": a 2004. május 1-jei összetételű Közösség;
d) "termékek": az EK-Szerződés I. mellékletében nem szereplő mezőgazdasági termékek és/vagy áruk;
e) "termelési visszatérítés": az 1766/92/EGK tanácsi rendelet [5] 7. cikke vagy a 3072/95/EK tanácsi rendelet [6] 7. cikke vagy az 1260/2001/EK tanácsi rendelet [7] 7. cikke szerint nyújtott visszatérítés.
2. cikk
Kivitel a Tizenötök Közösségéből
Amennyiben a Tizenötök Közösségéből egy új tagállam felé irányuló kivitelre szánt termékek, amelyekre a kiviteli nyilatkozatot legkésőbb 2004. április 30-ig elfogadták, nem felelnek meg ezen időpontig a 800/1999/EK rendelet 3. cikkében megállapított feltételeknek, a visszatérítés kedvezményezettjének vissza kell azt fizetnie az említett rendelet 52. cikkének megfelelően.
3. cikk
Felfüggesztő eljárás
(1) E cikket a csatlakozási okmány IV. mellékletének 5. fejezetétől, valamint a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet [8] 20. és 214. cikkétől eltérve kell alkalmazni.
(2) A 4. cikk (5) bekezdésében felsorolt azon termékekre, amelyek 2004. május 1-je előtt a Tizenötök Közösségében vagy egy új tagállamban szabad forgalomban voltak, és 2004. május 1-jén átmeneti megőrzés alatt vagy a 2913/92/EGK rendelet 4. cikke (15) bekezdésének b) pontjában és (16) bekezdésének b)-g) pontjában meghatározott vámjogi rendeltetések vagy vámeljárások valamelyikének hatálya alatt állnak, vagy amelyek a kiviteli alakiságok elvégzése után a kibővített Közösségbe történő szállítás alatt állnak, a szabad forgalomba bocsátás napján érvényes erga omnes behozatali vámtételt kell alkalmazni.
Az első albekezdést nem kell alkalmazni a Tizenötök Közösségéből exportált termékekre abban az esetben, ha az importőr bizonyítja, hogy nem került sor export-visszatérítés igénylésére az exportőr ország termékeire vonatkozóan. Az importőr kérésére az exportőr gondoskodik arról, hogy a hatáskörrel rendelkező hatóság rávezesse a kiviteli nyilatkozatra azt a tényt, hogy nem igényeltek export-visszatérítést az exportőr ország termékeire.
(3) A 4. cikk (5) bekezdésében felsorolt, harmadik országokból érkező termékekre, amelyek 2004. május 1-jén egy új tagállamban a 2913/92/EGK rendelet 4. cikke (16) bekezdésének d) pontjában említett aktív feldolgozás, vagy 4. cikke (16) bekezdésének f) pontjában említett ideiglenes behozatal alatt állnak, és amelyeket ezen a napon vagy azt követően bocsátanak szabad forgalomba, a szabad forgalomba bocsátás napján érvényes, a harmadik országokból érkező termékekre vonatkozó importvám alkalmazandó.
4. cikk
A szabad forgalomban lévő árukra vonatkozó díjak
(1) A csatlakozási okmány IV. melléklete 4. fejezetének sérelme nélkül, és abban az esetben, ha a nemzeti szinten nem alkalmazandó szigorúbb előírás, az új tagállamok a szabad forgalomban lévő termékekből 2004. május 1-jén meglévő többletkészletek tulajdonosaira díjat vetnek ki.
(2) Az egyes tulajdonosok többletkészleteinek meghatározásakor az új tagállamok különösen a következőket veszik figyelembe:
a) a rendelkezésre álló átlagos készletek a csatlakozást megelőző években;
b) a kereskedelmi szerkezet megoszlása a csatlakozást megelőző években;
c) a készletek képzésében szerepet játszó körülmények.
A többletkészlet fogalma egyaránt vonatkozik az új tagállamokba importált termékekre, s az ezen államokból származó termékekre. A többletkészlet fogalma azon termékekre is vonatkozik, amelyeket az új tagállamok piacaira szánnak.
A készletek számbavételét a 2004. május 1-jén érvényes Kombinált Nómenklatúra alapján kell elvégezni.
(3) Az (1) bekezdésben említett díjat a 2004. május 1-jén alkalmazandó erga omnes behozatali vámtétel szerint határozzák meg. A nemzeti hatóságok által beszedett díjból származó összeg az új tagállam nemzeti költségvetéséhez van rendelve.
(4) Az (1) bekezdésben említett összeg helyes alkalmazásának biztosítása érdekében az új tagállamok haladéktalanul elkészítik a 2004. május 1-jén rendelkezésre álló készletek leltárát. E célból az új tagállamok legkésőbb 2004. július 31-ig értesítik a Bizottságot a többletkészleteket képező termékek mennyiségéről, kivéve azon mennyiségeket, amelyek az 5. cikknek megfelelően állami készletet képeznek.
(5) E cikket a következő KN-kódok alá tartozó termékekre kell alkalmazni:
- Ciprus esetében:
02044310, 02062991, 04081180, 16023211, 040210, 040221, 040510, 04052010, 04052030, 040590, 0406, 07032000, 07115100, 1001, 1002, 1003, 1004, 1005, 100610, 100620, 100630, 100640, 1007, 1008, 1101, 1102, 1103, 1104, 1007, 1108, 1509, 1510, 1517, 170230 [9], 170240 [10], 170290 [11], 19019099, 20031020, 20031030, 21069098 [12],
- A Cseh Köztársaság esetében:
02013000, 02023090, 02062991, 02031110, 02032110, 02071410, 02071460, 02071470, 02072710, 04081180, 04089180, 16023211, 040210, 040221, 040510, 04052010, 04052030, 040590, 0406, 07032000, 07115100, 1001, 1002, 1003, 1004, 1005, 100610, 100620, 100630, 100640, 1007, 1008, 1101, 1102, 1103, 1104, 1107, 1108, 1509, 1510, 1517, 170230 [13], 170240 [14], 170290 [15], 180620, 19019099, 20031020, 20031030, 200820, 200911, 200912, 200919, 200940, 21069098 [16],
- Észtország esetében:
02013000, 02023090, 02043000, 02044310, 02062991, 02031110, 02032110, 02071410, 02071450, 02071460, 02071470, 02072710, 040210, 040221, 040510, 04052010, 04052030, 040590, 0406, 07032000, 07115100, 1001, 1002, 1003, 1004, 1005, 100610, 100620, 100630, 100640, 1007, 1008, 1101, 1102, 1103, 1104, 1107, 1108, 1509, 1510, 1517, 170230 [17], 170240 [18], 170290 [19], 180620, 19019099, 20031020, 20031030, 200911, 200912, 200919, 200940, 200971, 200979, 21069098 [20],
- Magyarország esetében:
02013000, 02023090, 02043000, 02044310, 02062991, 02031110, 02032110, 02071410, 02071460, 02071470, 040210, 040221, 040510, 040590, 0406, 07032000, 07115100, 1001, 1002, 1003, 1004, 1005, 100610, 100620, 100630, 100640, 1007, 1008, 1101, 110210, 110220, 1103, 1104, 1107, 1108, 1509, 1510, 1517, 170230 [21], 170240 [22], 170290 [23], 180620, 20031020, 20031030, 21069098 [24],
- Lettország esetében:
02013000, 02023090, 02043000, 02044310, 02062991, 02071290, 02071410, 02071460, 02071470, 02072710, 04081180, 04089180, 040210, 040221, 040510, 040590, 0406, 07032000, 07115100, 1001, 1002, 1003, 1004, 1005, 100610, 100620, 100630, 100640, 1007, 1008, 1101, 1102, 1103, 1104, 1107, 1108, 1509, 1510, 1517, 170230 [25], 170240 [26], 170290 [27], 180620, 19019099, 20031020, 20031030, 200911, 200919, 21069098 [28],
- Litvánia esetében:
02013000, 02023090, 02043000, 02044310, 02062991, 02031110, 02032110, 02071410, 02071460, 02071470, 02072710, 040210, 040221, 040510, 040590, 0406, 07032000, 07115100, 1001, 1002, 1003, 1004, 1005, 100610, 100620, 100630, 100640, 1007, 1008, 1101, 1102, 1103, 1104, 1107, 1108, 1509, 1510, 1517, 170230 [29], 170240 [30], 170290 [31], 19019099, 200290, 20031020, 20031030, 200820, 200911, 200912, 200919, 200940, 21069098 [32],
- Málta esetében:
02023090, 02043000, 02044310, 04081180, 04089180, 02062991, 040210, 040221, 040510, 04052010, 04052030, 040590, 0406, 07032000, 07115100, 1001, 1002, 1003, 1004, 1005, 100610, 100620, 100630, 100640, 1007, 1008, 1101, 1102, 1103, 1104, 1107, 1108, 1509, 1510, 1517, 170230 [33], 170240 [34], 170290 [35], 180620, 20031020, 20031030, 21069098 [36],
- Lengyelország esetében:
02013000, 02023090, 02031110, 02032110, 02043000, 02044310, 02062991, 040210, 040221, 040510, 040590, 0406, 07032000, 07115100, 1001, 1002, 1003, 1004, 1005, 100610, 100620, 100630, 100640, 1007, 1008, 1101, 1102, 1103, 1104, 1107, 1108, 1509, 1510, 1517, 170230 [37], 170240 [38], 170290 [39], 20031020, 20031030, 200820,
- Szlovákia esetében:
02013000, 02023090, 02062991, 02031110, 02032110, 02071410, 02071460, 02071470, 02072710, 04081180, 04089180, 16023211, 040210, 040221, 040510, 04052010, 04052030, 040590, 0406, 07032000, 07115100, 1001, 1002, 1003, 1004, 1005, 100610, 100620, 100630, 100640, 1007, 1008, 1101, 1102, 1103, 1104, 1107, 1108, 1509, 1510, 1517, 170230 [40], 170240 [41], 170290 [42], 180620, 19019099, 20031020, 20031030, 200820, 200911, 200912, 200919, 200940, 21069098 [43],
- Szlovénia esetében:
02013000, 02023090, 02043000, 02044310, 02062991, 02031110, 02032110, 02071210, 02071290, 02071410, 02071460, 02071470, 04081180, 04089180, 16023211, 040210, 040221, 040510, 04052010, 04052030, 040590, 0406, 07032000, 07115100, 1001, 1002, 1003, 1004, 1005, 100610, 100620, 100630, 100640, 1007, 1008, 1101, 1102, 1103, 1104, 1107, 1108, 1509, 1510, 1517, 170230 [44], 170240 [45], 170290 [46], 20031020, 20031030, 200820, 200911, 200912, 200919, 200940, 21069098 [47].
Amennyiben a KN-kód alá olyan termékek tartoznak, amelyeknek a (3) bekezdés szerinti importvámja nem ugyanaz, a (4) bekezdésben említett készletleltárt valamennyi olyan termék vagy termékcsoport vonatkozásában el kell készíteni, amelyre eltérő importvám alkalmazandó.
(6) A Bizottság hozzáadhat termékeket az (5) bekezdésben megállapított listához, vagy törölhet termékeket onnét.
5. cikk
Az állami készletek számbavétele
Legkésőbb 2004. július 31-ig valamennyi új tagállam közli azon áruk jegyzékét, a vonatkozó mennyiségekkel együtt, amelyek az adott tagállamban állami készleteket képeznek, a csatlakozási okmány IV. melléklete 4. fejezetének megfelelően.
6. cikk
Nemzeti biztonsági készletek
A 4. cikk (4) bekezdésében és az 5. cikkben említett készletek nem tartalmazzák az új tagállamok által képezhető biztonsági készleteket. Az új tagállamok a közösségi ellátási mérleg megállapítása céljából tájékoztatják a Bizottságot a nemzeti biztonsági készletekben beállott minden változásról, s a változások feltételeiről.
7. cikk
A díj meg nem fizetése esetén alkalmazandó intézkedések
Amennyiben valamely tagállamban az a gyanú merül fel, hogy a 3. és 4. cikkben előírt terheket egy termék vonatkozásában nem fizették meg, tájékoztatja az érintett tagállamot annak érdekében, hogy az megtehesse a megfelelő intézkedéseket.
8. cikk
Visszatérítés/termelési visszatérítés nem fizetésének bizonyítása
Azon termékek, amelyek vonatkozásában a harmadik országba irányuló exportra vonatkozó kiviteli nyilatkozatot az új tagállamok a 2004. május 1-jétől 2005. április 30-ig terjedő időszakban fogadták el, jogosultak az export-visszatérítésre vagy az 565/80/EGK tanácsi rendelet [48] 4. és 5. cikkében említett eljárások valamelyike szerinti visszatérítésre, feltéve, hogy bizonyítják, hogy az említett termékek vagy azok összetevői még nem részesültek export-visszatérítésben.
9. cikk
A visszatérítés kétszeres kifizetésének tilalma
Egyetlen termék sem jogosult egynél több export-visszatérítésre. Azon termékek, amelyekre export-visszatérítést fizettek, nem jogosultak termelési visszatérítésre abban az esetben, ha azokat az 1722/93/EK bizottsági rendelet [49] I. mellékletében vagy az 1265/2001/EK bizottsági rendelet [50] I. mellékletében említett termékek előállításához használják fel.
10. cikk
Hatálybalépés
E rendelet a Cseh Köztársaságnak, Észtországnak, Ciprusnak, Lettországnak, Litvániának, Magyarországnak, Máltának, Lengyelországnak, Szlovéniának és Szlovákiának az Európai Unióhoz történő csatlakozásáról szóló szerződés hatálybalépésétől függően és annak hatálybalépése napján lép hatályba.
Ezt a rendeletet 2007. április 30-ig kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2003. november 10-én